قومی کونسل برائے فروغ اردو زبان

قومی کونسل برائے فروغ اردو زبان بھارت کا ایک ادارہ ہے، جو حکومت ہند کی وزارت "ترقی انسانی وسائل" کے زیر نگرانی سر انجام دے رہا ہے۔ ادارہ کا مرکزی دفتر دہلی میں واقع ہے۔ اس ادارہ کا قیام یکم اپریل 1996ء میں ہوا۔

 مقاصد 
 اردو زبان کا فروغ، ترقی اور نشریات۔
 اردو زبان کو سائنسی اور تکنیکی شعبوں سے جوڑنا۔ اور دور جدید کے جملہ شعبوں میں اردو کے موثر کردار کو بحال کرنا۔
 حکومت ہند کو اردو کے سلسلہ میں مشورے اور ہدایات دینا۔
 اردو تعلیم، تعلیمی ادارے، تعلیمی ترقی۔
 اردو کی کتابیں تیار کرنا۔
 تراجم
 کمپیوٹر اور دیگر جدید ٹیکنالوجی کے ذریعہ فروغ اردو

اس ادارے کے موجودہ ڈائریکٹر ڈاکٹر شمس اقبال صاحب ہیں۔

 عمل 
 اردو زبان میں ادب کی اشاعت کے ساتھ ساتھ سائنس اور جدید علوم کے دیگر شعبوں سے متعلق کتابیں، بچوں کی ادبی اور نصابی کتابیں، حوالہ جاتی کتابیں، انسائیکلوپیڈیا، لغات وغیرہ بھی شائع کرنا-
 اردو زبان کے ذخیرے میں اضافے کے لیے مختلف شعبوں اور علوم کے تکنیکی اصطلاحات کو جمع کرنا اور ان کی تدوین کرنا
 اخبارات و رسائل کی اشاعت اور اس کے لیے امداد مہیا کرنا
 وقت بوقت ملک کے اندر اور باہر مطبوعات کی فروخت اور ان کی نمائش کا انتظام کرنا-
 اردو زبان کی ترقی کے مدّ نظر کمپیوٹرائزیشن کو فروغ اور ترقی دینا تاکہ ترقی یافتہ ٹیکنالوجیکل تقاضوں کو پورا کیا جاسکے
 انگریزی اور ہندی اور دوسری ہندستانی زبانوں کے ذریعے اردو زبان کی تعلیم کے لیے اسکیم اور پروجیکٹ تیار کرنا اور انھیں لاگو کرنا جس میں فاصلاتی کورس کے ذریعے تعلیم بھی شامل ہے
 اردو زبان کے فروغ اور ترقی کے لیے ریاستی حکومتوں اور دوسری ایجنسیوں سے رابطہ کرنا
 اردو زبان کی تشہیر کے لیے غیر سرکاری تنظیموں کو مالی امداد فراہم کرنا
 ریاستی اردو اکادمیوں کی سرگرمیوں میں معاونت کرنا
 سوسائٹی کے مقاصد کو آگے بڑھانے کے لیے چندہ،عطیہ،گرانٹ،تحفے،سامان اور ترکہ کسی آدمی، کارپوریشن یا ادارے سے حاصل کرنا
 سوسائٹی کے مندرجہ بالا مقاصد کو پورا کرنے کے لیے دیگر سرگرمیوں کو بھی شامل کرنا

 قومی اردو کونسل کی سرگرمیاں 
 ماہنامہ "اردو دنیا" کی اشاعت
 ماہنامہ "بچوں کی دنیا" کی اشاعت
 ماہنامہ "خواتین دنیا" کی اشاعت
 سہ ماہی "فکر و تحقیق" کی اشاعت

مختلف نایاب و کمیاب اردو کتابوں کی ازسرِنو ترتیب و اشاعت
 کونسل کی کتابوں کو یونیکوڈ میں پڑھنے کے لیے ای کتاب(e-Kitaab) نامی ایپ کو موبائل پر انسٹال کریں https://www.urdu-elibrary.com/terms اور پی ڈی کتابوں کو پڑھنے کے لیے کونسل کی ویب گاہ پر وزٹ کریں https://www.urducouncil.nic.inوزٹ کریں

کورسیز
 اردو زبان میں ڈپلوما
 کمپیوٹر ایپلی کیشن میں ڈپلوما (سی اے بی اے - ایم ڈی ٹی پی)
 کیلی گرافی اور گرافک ڈیزائنگ میں ڈپلوما
 فارسی زبان میں ایک سالہ سرٹیفیکٹ کورس
 عربی زبان میں ایک سالہ سرٹیفیکٹ کورس
 پیپر میشی میں سرٹیفکیٹ کورس

مزید تفصیلات کے لیے قومی اردوکی ویب سائب پر https://www.urducouncil.nic.in/ وزٹ کریں

 بیرونی روابط 
 قومی کونسل برائے فروغ زبان اردو۔

زمرہ:اردو ادارے
زمرہ:بھارت میں اردو
زمرہ:دہلی
زمرہ:منظمین زبان
زمرہ:اردو
زمرہ:1996ء میں قائم ہونے والے حکومتی شعبے